ดัชนีเซี่ยงไฮ้คอมโพสิตปิดร่วง 1.68% เหตุวิตกตลาดผันผวนกระทบศก.
 ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง เนื่องจากแรงเทขายและความกังวลที่ว่า ภาวะผันผวนในตลาดการเงินจะสกัดการขยายตัวของเศรษฐกิจจีน โดยดัชนีเซี่ยงไฮ้คอมโพสิตร่วง 62.56 จุด หรือ 1.68% ปิดที่ 3,663.00 จุด
28 ก.ค. 2558

สำนักข่าวซินหัวรายงานว่า ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง เนื่องจากแรงเทขายและความกังวลที่ว่า ภาวะผันผวนในตลาดการเงินจะสกัดการขยายตัวของเศรษฐกิจจีน โดยดัชนีเซี่ยงไฮ้คอมโพสิตร่วง 62.56 จุด หรือ 1.68% ปิดที่ 3,663.00 จุด
นายจ้าง เสี่ยวจุน โฆษกคณะกรรมการกำกับหลักทรัพย์จีน (CSRC) กล่าวว่า รัฐบาลจะเพิ่มการซื้อหุ้นเพื่อกระตุ้นตลาด หลังตลาดหุ้นทรุดตัวอย่างหนักเมื่อวานนี้
นายจ้างระบุว่า China Securities Finance Corp ซึ่งเป็นบริษัทที่ CSRC เป็นผู้ถือหุ้นใหญ่ ยังคงอยู่ในตลาด และจะเพิ่มการถือครองหุ้นในเวลาที่เหมาะสม และจะมีบทบาทในการสร้างเสถียรภาพในตลาด            